
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	  Bucureşti, 8 septembrie 2026              

  PL-x 553/2026          


                                                                                           7c-13/736/2026
AVIZ
asupra Proiectului  de Lege privind Aplicaţia mobilă unică şi dreptul la servicii publice digitale complete, organizate după nevoile utilizatorilor 
În conformitate cu prevederile art. 95 din Regulamentul Camerei Deputaților, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Proiectul  de Lege privind Aplicaţia mobilă unică şi dreptul la servicii publice digitale complete, organizate după nevoile utilizatorilor, trimis cu  adresa  nr. PL x 553 din 1 septembrie 2026 și înregistrat cu nr. 7c-13/736 din 2 septembrie 2026.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
Senatul, în calitate de primă Cameră sesizată,  a adoptat proiectul de lege în ședința din data de 29 iunie 2026.

Potrivit prevederilor art.62 din Regulamentul Camerei Deputaţilor, republicat, cu modificările  ulterioare, Comisia a dezbătut proiectul de lege în şedinţa din  8 septembrie 2026.
Proiectul de lege are ca obiect de reglementare stabilirea cadrului juridic pentru furnizarea integrată a unor servicii publice digitale complete, organizate dupa nevoile utilizatorilor, prin intermediul infrastructurii digitale naţionale şi al platformelor informatice naţionale transversale. Astfel, potrivit iniţiativei, se instituie Aplicaţia mobilă unică, ca punct unitar de acces digital la serviciile publice digitale furnizate de autorităţile şi instituţiile publice, precum şi portalul web unitar al administraţiei publice.
La dezbateri, membrii comisiei au examinat proiectul de lege supusă avizării, expunerea de motive, avizul favorabil al Consiliului Legislativ și avizul negativ al Consiliului Economic și Social. 
În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea favorabilă a Proiectului  de Lege privind Aplicaţia mobilă unică şi dreptul la servicii publice digitale complete, organizate după nevoile utilizatorilor.
În raport de obiectul şi conţinutul reglementării, proiectul de lege face parte din categoria legilor ordinare. 

                                  PREŞEDINTE,                                                       SECRETAR,

